Rikunarita-ORG/Wikinium huggingface dataset:
# Pasaulinis koordinuotasis laikas

Pasaulinis laiko zonų žemėlapis
**Pasaulinis koordinuotasis laikas** arba **UTC** (angl. *Coordinated Universal Time*, pranc. *Temps universel coordonné*) – universalus laikas – pasaulinio atominio laiko nulinės laiko juostos standartas.

Kitų laiko juostų laikas nurodomas valandų ir minučių skirtumu nuo UTC.

Pavyzdžiui, Lietuvos laikas yra **UTC+2** arba **UTC+3** (kai galioja vasaros laikas).

## Istorija

Pasaulio laiko standartas buvo GMT (angl. *Greenwich Mean Time*) – Grinvičo meridiano astronominis laikas.
Taip atsitiko todėl, kad 1884 m. tai buvo daugumos pasaulio žemėlapių nulinis meridianas.

1955 m. buvo sukurtas atominis laikrodis.

1961 m. buvo įvestas **UTC** – Grinvičo meridiano laikas, skaičiuojamas atominiu laikrodžiu.

Dėl techninių priežasčių bei dėl Žemės sukimosi lėtėjimo **UTC** nežymiai skiriasi nuo astronominio **GMT**.
Kad atominis laikas nenukryptų nuo astronominio **UTC** periodiškai įvedamos papildomos sekundės.
Kol kas tokios sekundės reikalingos ne kiekvienais metais. Spėjama, kad po kelių dešimčių tūkstančių metų gali reikėti įvedinėti papildomas sekundes kiekvieną dieną.
# Creative Commons licencijos

**Creative Commons licencijos** yra autorinių teisių licencijos, 2002 m. gruodžio 16 d. išleistos ne pelno siekiančios JAV organizacijos *Creative Commons*.
Daugelis šių licencijų suteikia naudotojams tam tikras svetimos intelektinės nuosavybės naudojimo „pagrindines teises“, pvz., teisę platinti autorinių teisių saugomą kūrinį neatsiklausus autoriaus.
*Creative Commons* licencijos šiuo metu egzistuoja 43 skirtingose pasaulio jurisdikcijose.

## Pagrindinės licencijos

Originaliame šių licencijų komplekte visos pagrindinės kūrybinio darbo naudojimo teisės yra dovanojamos; kiekvienos šių licencijų detalės priklauso nuo pasirinktos versijos, bei apima keturių sąlygų pasirinkimą:

* **Priskyrimas** (by): kūrybinis darbas gali būti kopijuojamas, platinamas, rodomas, o t. p. naudojamas išvestiniams darbams, su sąlyga, kad autorinis darbas bus priskirtas autoriui taip, kai tai apibrėžia autorius arba licencijos išdavėjas.

* **Nekomercinis platinimas** (nc): kūrybinis darbas gali būti kopijuojamas, platinamas, rodomas, o t. p. naudojamas išvestiniams darbams, su sąlyga, kad autorinis darbas nebus naudojamas komerciniams tikslams.

* **Jokių išvestinių darbų** (nd): kūrybinis darbas gali būti kopijuojamas ir laisvai platinamas, tačiau naudoti jį naujiems, išvestiniams antriniams darbams nėra leidžiama.

* **Analogiškas platinimas** (sa): visi išvestiniai darbai, kurie yra sukurti perrašinėjant, permaketuojant ar kitaip perredaguojant pirminį darbą, turi būti priskirti analogiškai arba kitai, suderinamai licencijai.

Derinant tarpusavyje šias licencijų sąlygas, galima gauti šešiolika galimų kombinacijų, kurių vienuolika yra galiojančios *Creative Commons* licencijos. Iš penkių negaliojančių keturios turi elementus „nd“ ir „sa“ ir yra nesuderinamos, o dar viena kombinacija neturi apskritai jokių elementų (tokiu atveju galioja viešojo naudojimo režimas). Penkių iš vienuolikos galiojančių licencijų, stokojančių „Priskyrimo“ elemento, palaipsniui atsisakoma, kadangi absoliučiai daugumai (98 %) licencijų naudotojų šis elementas yra aktualus.
Tokiu būdu, lieka šešios naudojamos licencijos:

1. Priskyrimas (by)
2. Priskyrimas + Nekomercinis platinimas (by - nc)
3. Priskyrimas + Jokių išvestinių darbų (by - nd)
4. Priskyrimas + Analogiškas platinimas (by - sa)
5. Priskyrimas + Nekomercinis platinimas + Jokių išvestinių darbų (by - nc - nd)
6. Priskyrimas + Nekomercinis platinimas + Analogiškas platinimas (by - nc - sa)

## Nuorodos

* Visos *Creative Commons* licencijos (oficiali svetainė)
# RKO Pictures

RKO Radio Pictures Inc.| Forma | Korporacija |
| Pramonė | Kinas |
| Įkurta | 1928 m. spalio 23 d. |
| Įkūrėjas (-ai) | David Sarnoff |
| Uždaryta | 1959 m. |
| Centrinė būstinė | 1270 Šeštoji aveniu, Niujorkas |

**RKO Pictures** – JAV kino kompanija. „RKO Radio Pictures Inc.“ buvo viena iš penkių didžiausių Holivudo Aukso amžiaus kino studijų. Kino studija sukūrė tokius žymius filmus kaip „King Kongas“ ir „Pilietis Keinas“, įnešė didelį indėlį *film noir* žanro formavime. Be įprastų kino filmų, studija taip pat pastatė daugybę miuziklų, kaip kad „Top Hat“, ir „Swing Time“.

## Istorija

Kompanija buvo įkurta 1928 m. spalį, sujungus Keith-Albee-Orpheum (KAO) priklausantį kino teatrų tinklą su Džosefo P. Kenedžio (*Joseph P. Kennedy*) kino studija „Film Booking Offices of America“ (FBO), ir buvo pavaldi Amerikos radijo korporacijai (RCA). RCA vadovas Deividas Sarnofas (*David Sarnoff*) inicijavo susijungimą norėdamas sukurti rinką kompanijos taikomai garso ant filmo prilipinimo technologijai – „RCA Photophone“. XX a. 5-ojo dešimtmečio viduryje studija priklausė investuotojui Floidui Odlumui (*Floyd Odlum*). Vėliau, 1948 m., studiją įsigijo pramonininkas Hovardas Hiugas, bet dešimtmečius besitęsiančio nuosmukio slegiamą studiją galop, 1955 m., įsigijo kompanija „General Tire and Rubber Company“ už 25 mln. JAV dolerių. Filmų gamyba buvo nutraukta 1957 m., o dar po dvejų metų kompanija buvo išformuota.

1981 m. transliuotojas „RKO General“, juridinis paveldėtojas, atgaivino ją kaip dukterinę įmonę. 1989 m. kompanija su likusiomis akcijomis, prekės ženklais ir teise perdaryti klasikinius RKO filmus, buvo parduota nedidelei nepriklausomai kompanijai „RKO Pictures LLC“.

## Šaltiniai
# Geografinė koordinačių sistema

Į ilgumą ir platumą padalytas Žemės paviršius
**Geografinė koordinačių sistema** (sutrumpintai **GKS**) – koordinačių sistema, naudojama taško padėčiai sferos paviršiuje (ant Žemės rutulio) nurodyti. Sistema naudoja geografines koordinates, kurios apibūdina bet kurio jos taško nuotolį nuo dviejų tarp savęs statmenų didžiųjų apskritimų – Žemės pusiaujo (iš vakarų į rytus) ir Grinvičo dienovidinio (iš šiaurės į pietus). Taškams ant Žemės paviršiaus nurodyti naudojamos dvi koordinatės – viena jų nusako geografinę platumą, kita – geografinę ilgumą.

Geografinės koordinačių sistemos išradimas paprastai priskiriamas Eratostenui iš Kirėnijos, kuris dar III a. pr. m. e. parašė veikalą Geografija, saugotą Aleksandrijos bibliotekoje. Šimtmečiu vėliau Hiparchas iš Nikėjos sistemą patobulino nurodydamas platumą remdamasis žvaigždžių išmatavimais, o ne saulės zenitą ir nurodydamas ilgumą pagal mėnulio užtemimo intervalus, o ne padėties apskaičiavimą.

I–II a. Marinas iš Tyro sudarė išsamų geografijos vardų žodyną ir matematiškai nubraižytą pasaulio žemėlapį panaudodamas koordinates, einančias iš pirminio dienovidinio rytuose vakariausioje žinomojoje teritorijoje, pavadintoje Palaimintųjų salomis ir besitęsiančias vakariniu Afrikos krantu aplink Kanarų salas ar Žaliojo Kyšulio salas ir besitęsiančias iš šiaurės į pietus nuo Rodo salos. Anot Klaudijaus Ptolemėjaus, Marino atlase naudojamos ilguma ir platuma nebuvo sistematiškos.

## Atstumai tarp dienovidinių (meridianų) ir lygiagrečių (paralelių)

### Atstumai tarp lygiagrečių

Atstumas tarp dviejų lygiagrečių apskaičiuojamas pagal formulę:

 WIKINIUM\_MATH\_PH\_0

| Platuma | Z-D spindulys WIKINIUM\_MATH\_PH\_2  | Atstumas tarp 1° padalų | tarp 1 minutės padalų | tarp 1 sekundės padalų |
| --- | --- | --- | --- | --- |
| 0° | 6335,44 km | 110,574 km | 1842,9 m | 30,715 m |
| 15° | 6339,70 km | 110,649 km | 1844,15 m | 30,735 m |
| 30° | 6351,38 km | 110,852 km | 1847,53 m | 30,792 m |
| 45° | 6367,38 km | 111,132 km | 1852,2 m | 30,87 m |
| 60° | 6383,45 km | 111,412 km | 1857,01 m | 30,95 m |
| 75° | 6395,26 km | 111,618 km | 1860,3 m | 31,005 m |
| 90° | 6399,59 km | 111,694 km | 1861,566 m | 31,026 m |

### Atstumai tarp dienovidinių

Atitinkamai apskaičiuojamas atstumas tarp dviejų dienovidinių:

 WIKINIUM\_MATH\_PH\_4

**Atstumas tarp dienovidinių skirtingose laipsnių platumose**| Platuma | Laipsnis | Minutė | Sekundė | ±0,0001° |
| --- | --- | --- | --- | --- |
| 60° | 55,65 km | 0,927km | 15,42 m | 5,56m |
| 57° | 60,527 km | 1,008km | 16,81 m | 6,05m |
| 45° | 78,7 km | 1,31km | 21,86 m | 7,87m |
| 30° | 96,39 km | 1,61km | 26,77 m | 9,63m |
| 0° | 111,3 km | 1,855 km | 30,92 m | 11,13m |

**Žemės spindulys skirtingose laipsnių platumose**| Platuma | R-A spindulys WIKINIUM\_MATH\_PH\_6  |
| --- | --- |
| 0° | 6378,14 km |
| 15° | 6379,57 km |
| 30° | 6383,48 km |
| 45° | 6388,84 km |
| 60° | 6394,21 km |
| 75° | 6398,15 km |
| 90° | 6399,59 km |

## Šaltiniai

## Taip pat skaitykite

* Pusiaujinė koordinačių sistema

## Nuorodos

* Mokomasis *Youtube* filmukas apie geografinę koordinačių sistemą lietuvių kalba
# Šalis

*Šis straipsnis apie geografinę teritoriją. Apie teismo proceso dalyvius skaitykite straipsnyje Proceso šalis.*
**Šalis** – geografinė teritorija, paprastai aiškiomis ribomis, kuriai būdinga tam tikra kultūra (dažniausiai etniniu pagrindu), ir dažnai tam tikra savivalda, gyventojų suvokiamas vieningumas. Šalis gali turėti visišką ar dalinį suverenitetą, bet nebūtinai. Šalimis neretai vadinamos ir kažkada buvusios savarankiškos valstybės, vėliau praradusios valstybingumą, bet išlaikiusios tam tikrą kultūrinį, etninį vientisumą.

Paprastai *šalis* suvokiama kaip *valstybė*, bet šios sąvokos nėra tapačios. Valstybė yra tam tikra geografinės teritorijos politinė valdymo sistema, politinė organizacija. Tuo tarpu šalis yra daugiau geografinė, kultūrinė sąvoka. Sąvoka *šalis* nėra griežtai apibrėžta, ji nėra oficiali.

Valstybės ir šalies skirtumus aiškina šie pavyzdžiai:

* Britų imperija buvo viena valstybė, sudaryta iš daugelio šalių (metropolijos, kolonijų ir kitų susijusių teritorijų);
* Dabartinė Lietuvos Respublika ir LTSR – valstybės skirtingos, o šalis – ta pati.

Šalių variantai:

* Šalys valstybės, pvz.:
	+ Norvegija
	+ Suomija
	+ Rusija
	+ JAV
	+ Prancūzija
	+ Jungtinė Didžiosios Britanijos ir Šiaurės Airijos Karalystė
* Šalys valstybių administraciniai vienetai
	+ Škotija – Jungtinės Didžiosios Britanijos ir Šiaurės Airijos Karalystės dalis, turinti tam tikrą savivaldą
	+ Alandai – autonomiją turinti Suomijos dalis
	+ Mustangas – karalystė, turinti dalinę autonomiją, esanti Nepalo dalis.
	+ Karelija – Rusijos dalis, respublika
* Šalys, kovojančios už savo visišką ar dalinę autonomiją
	+ Baskija – Ispanijos dalis
	+ Tibetas – dabar Kinijos dalis, kažkada – nepriklausoma valstybė
* Šalys, dėl autonomijos nekovojančios, bet dažnai/kartais suvokiamos kaip atskiros šalys
	+ Bretanė – Prancūzijos dalis
	+ Orknio salos – Škotijos dalis

## Taip pat skaitykite

* Šalių sąrašas
* Valstybė

Vikicitatos

Vikižodynas
# Cincinatas

Cincinatas
**Lucijus Kvinkcijus Cincinatas** (*Lucius Quinctius Cincinnatus*, g. apie 520 – m. apie 435 m. pr. m. e.) – senovės Romos politinis veikėjas, patricijus.

Kaip liudija romėnų istorikai, Cincinatas buvęs kuklumo, šaunumo ir ištikimybės pilietinei pareigai pavyzdys. Esą kai Romą užpuolę sabinai, jis buvęs atitrauktas nuo darbo savo ūkyje ir paskelbtas diktatoriumi. Sumušęs sabinus, po šešiolikos dienų jis vėl grįžęs į savo skurdų ūkį.
# JAV demokratų partija

| Demokratų partija  |
| --- |
|  |
| Pirmininkas | Jaime Harrison |
| Valdymo organas | Demokratų nacionalinis komitetas |
| JAV Prezidentas | Joe Biden |
| JAV Viceprezidentas | Kamala Harris |
| Senato daugumos lyderis | Chuck Schumer |
| Atstovų rūmų mažumos lyderis | Hakeem Jeffries |
| Įkūrėjai | * Andrew Jackson
* Martin Van Buren
 |
| Įkurta | 1828 m. sausio 8 d. (1828-01-08) Baltimorė, JAV |
| Pirmtakė | Demokratų-respublikonų partija |
| Būstinė | 430 South Capitol St. SE, Washington, D.C., U.S. |
| Studentų organizacija | * Amerikos vidurinės mokyklos demokratai
* Amerikos koledžo demokratai
 |
| Jaunimo organizacija | Jaunieji Amerikos demokratai |
| Moterų organizacija | Nacionalinė demokratinių moterų federacija |
| Užsienio sparnas | Demokratai užsienyje |
| Politinė ideologija | * **Dauguma: Liberalizmas
* **Frakcijos: Centrizmas
* Progresyvizmas
 |
| Politinė pozicija | Centro kairė |
| Kongreso posėdžiai | Problemų sprendėjų frakcija Mėlynojo šuns koalicija Naujoji demokratų koalicija Kongreso progresyvioji frakcija |
| Senatas | 47 / 100 |
| Atstovų rūmai | 212 / 435 |
| Valstijų gubernatoriai | 23 / 50 |
| Valstijos aukštutiniai rūmai | 857 / 1 973 |
| Valstijos žemutiniai rūmai | 2 425 / 5 413 |
| Teritorijų gubernatoriai | 4 / 5 |
| Vietos teritorijų aukštutiniuose rūmuose | 31 / 97 |
| Vietos teritorijų žemutiniuose rūmuose | 9 / 91 |
| Rinkimų simbolis |
|  |
| Svetainė |
| democrats.org |

 **JAV demokratų partija** (angl. *Democratic Party*) – viena iš dviejų pagrindinių JAV politinių partijų, kurios pirmtake laikoma 1792 m. įkurta demokratų-respublikonų partija. Demokratų partija atitinka centro kairės politinę pakraipą; seksualinių mažumų, tikėjimo ir karų Irake bei Afganistane atžvilgiu, ji yra daug liberalesnė už respublikonus.

Tai seniausia aktyvi JAV politinė partija ir viena iš seniausių pasaulyje. Šios partijos neoficiali spalva yra mėlyna, o simbolis – D raidė. Partijos pirmininkas – Debbie Wasserman Schultz. Politinė ideologija – modernusis liberalizmas, socialliberalizmas.

## Istorija

Partijos steigėjas yra Martinas Van Burenas (aštuntasis JAV prezidentas). Kitos reikšmingos asmenybės – Tomas Džefersonas (trečiasis JAV prezidentas) ir Endriu Džeksonas (septintasis JAV prezidentas, kuris buvo išrinktas partijos kandidatu į prezidentus 1828 m.). 1828–1860 m. demokratai buvo valdančioji JAV politinė partija, kartais valdančiąja tapdavo Respublikonų partija. Iš pradžių partija stengėsi išsaugoti vergovę, partijos rinkėjai dažniausiai buvo kaimiečiai, vergvaldžiai, katalikai, įtakingų klanų atstovai ir žmonės iš pietinių valstijų.

## Pastabos

## Šaltiniai

## Nuorodos

* Demokratų partijos svetainė
# Demonimas

**Demonimas** (gr. δῆμος, *dêmos* 'bendruomenė, liaudis' + όνομα, *onoma* 'pavadinimas') – žodis, kuriuo vadinama tam tikroje vietoje gyvenanti žmonių bendrija (nacija, tauta).

Demonimas paprastai sudaromas iš vietos (kaimo, miesto, regiono, valstybės, žemyno) pavadinimo. Juo nusakomi visi žmonės, gyvenantys toje vietoje, nepriklausomai nuo jų tautybės, rasės, kalbos ar kitų kultūrinių skirtumų.

Demonimas skiriasi nuo etnonimo tuo, kad etnonimas apibrėžia žmonių bendriją pagal jos etninę kilmę, o demonimas – pagal gyvenamąją vietą. Pavyzdžiui, Irako gyventojai apibrėžiami vienu demonimu – irakiečiai, bet, norint atskirti Irako gyventojus pagal tautybes, vartojami etnonimai (pvz., kurdai).

## Išnašos

## Šaltiniai

* Roberts, Michael (2017). „The Semantics of Demonyms in English“. *The Semantics of Nouns*. Oxford: Oxford University Press. pp. 205–220. ISBN 9780198736721.
# UTC-5

UTC-5 laiko juosta: mėlyna – žiemą, oranžinė – vasarą, geltona – visus metus
**UTC-5** – viena iš pasaulio laiko juostų, einanti penkiomis valandomis vėliau už pasaulinį laiką. Driekiasi per Amerikos žemyną.

Išskiriamos šios UTC-5 laiko juostos zonos:

**Kaip standartinis laikas, visus metus Kanada
	+ Sauthamptono sala
* Kaimanų Salos
* Haitis
* Jamaika
* Panama
* Kolumbija
* Ekvadoras (išskyrus Galapagus)
* Peru

**Kaip standartinis laikas, šiaurės pusrutulio žiemą Bahamos
* Kuba
* Terkso ir Kaikoso salos
* Kanada
	+ Nunavutas (rytai), Ontarijas (didžioji dalis), Kvebekas (didžioji dalis)
* Jungtinės Amerikos Valstijos (rytai)
	+ Konektikutas, Delaveras, Kolumbijos apygarda, Džordžija, Meinas, Merilandas, Masačiusetsas, Naujasis Hampšyras, Naujasis Džersis, Niujorkas, Šiaurės Karolina, Ohajas, Pensilvanija, Rod Ailandas, Pietų Karolina, Vermontas, Virdžinija, Vakarų Virdžinija, Florida (didžioji dalis), Indiana (didžioji dalis), Mičiganas (didžioji dalis), Kentukis (rytai), Tenesis (rytai)

**Kaip vasaros laikas, šiaurės pusrutulyje Kanada
	+ Manitoba, Nunavutas (centras), Ontarijas (vakarai)

* Jungtinės Amerikos Valstijos
	+ Alabama, Arkanzasas, Ilinojus, Ajova, Luiziana, Minesota, Misisipė, Misuris, Viskonsinas, didžioji dalis Kanzaso, Nebraskos, Šiaurės Dakotos, Oklahomos, Pietų Dakotos, Tenesio, Teksaso, vakarinės dalys Floridos, Indianos, Kentukio, Mičigano
* Meksika (centras ir rytai)

|  |  |
| --- | --- |
| **Laiko juostos** |  |
| UTC-12 · UTC-11 · UTC-10 · UTC-9:30 · UTC-9 · UTC-8 · UTC-7 · UTC-6 · UTC-5 · UTC-4:30 · UTC-4 · UTC-3:30 · UTC-3 · UTC-2:30 · UTC-2 · UTC-1 · UTC+0 · UTC+1 · UTC+2 · UTC+3 · UTC+3:30 · UTC+4 · UTC+4:30 · UTC+5 · UTC+5:30 · UTC+5:45 · UTC+6 · UTC+6:30 · UTC+7 · UTC+8 · UTC+8:30 · UTC+9 · UTC+9:30 · UTC+10 · UTC+10:30 · UTC+11 · UTC+11:30 · UTC+12 · UTC+12:45 · UTC+13 · UTC+13:45 · UTC+14 |
# Vasaros laikas

**Vasaros laikas** – vietinis tam tikro regiono laikas, trunkantis tam tikrą metų periodą ir paprastai besiskiriantis nuo įprastinio (dažniausiai juostinio laiko) viena valanda. Pirminė šio laiko įvedimo paskirtis – efektyviau išnaudoti dienos šviesą.

Mėlynai pažymėtos teritorijos, kuriose naudojamas vasaros laikas Šiaurės pusrutulyje, oranžine spalva – naudojamas vasaros laikas Pietų pusrutulyje, Pilka spalva – buvo naudotas anksčiau, tamsiai pilka – niekada nenaudotas
Vasaros laikas naudojamas visose Europos valstybėse (išskyrus Islandiją, Rusiją, Baltarusiją). Laikas persukamas viena valanda į priekį visose valstybėse vienu metu (1:00 UTC) paskutinį kovo sekmadienį ir atsukamas atgal paskutinį spalio sekmadienį.

Vasaros laikas naudojamas daugelyje JAV ir Meksikos valstijų, beveik visoje Kanadoje, Australijoje, kitose šalyse. Persukimo laikas įvairus, bet dažniausiai Šiaurės pusrutulyje laikas pastumiamas pirmyn 2:00 valandą nakties paskutinį kovo sekmadienį, o atsukamas atgal paskutinį spalio sekmadienį, Pietų pusrutulyje – atvirkščiai.

Lietuvoje vasaros laikas buvo taikytas 1981–1989 m., panaikintas 2000 m., o nuo 2003 m. sausio 1 d. įvestas antrosios laiko juostos laikas, taikant vasaros laiką. Kaip ir daugumoje valstybių, jis įvedamas kovo paskutinį sekmadienį, trečią valandą nakties persukant laikrodžio rodykles valandą į priekį, o atšaukiamas spalio paskutinį sekmadienį, ketvirtą valandą nakties atsukant laikrodžio rodykles valandą atgal.

Pirmą kartą ES mastu dėl vasaros laiko įvedimo buvo sutarta 1980 m.
2019 m. Europos Parlamentas pritarė pasiūlymui, kad šalys narės laiko nebesukiotų nuo 2021 metų.

## Istorija

Pirmą kartą vasaros laiką pasiūlė įvesti 1895 m. anglų kilmės mokslininkas entomologas Džordžas Hadsonas (*George Vernon Hudson*). Dažnai tokio pasiūlymo pradininko laurai priskiriami Viljamui Viletui (*William Willett*) 1907 m. parašiusio straipsnį „Dienos šviesos švaistymas“ („Waste of Daylight“), kuris nepriklausomai nuo Hadsono iš naujo sugalvojo vasaros laiko idėją. Ilgą laiką tokie pasiūlymai nesusilaukė vyriausybių dėmesio.

Pirmą kartą vasaros laikas panaudotas Pirmojo pasaulinio karo metu Vokietijoje (nuo 1916 m. balandžio 30 d. iki 1916 m. spalio 1 dienos), šiek tiek vėliau panaudotas ir Jungtinėje Karalystėje (1916 m. gegužės 21 iki 1916 m. spalio 1 d.). 1918 metų gegužę vasaros laikas įvestas JAV, tačiau galiojo tik metus. Per Antrąjį pasaulinį karą taupant resursus JAV vėl įvedė vasaros laiką 1942 metais.

## Išnašos
# UTC-4

UTC-4 laiko juosta: mėlyna – žiemą, oranžinė – vasarą, geltona – visus metus
**UTC-4** – viena iš pasaulio laiko juostų, einanti keturiomis valandomis vėliau už pasaulinį laiką. Driekiasi per Amerikos rytus.

Išskiriamos šios UTC-4 laiko juostos zonos:

**Kaip standartinis laikas, visus metus Angilija
* Antigva ir Barbuda
* Barbadosas
* Dominika
* Grenada
* Montseratas
* Sent Kitsas ir Nevis
* Sent Lusija
* Sent Vinsentas ir Grenadinai
* Trinidadas ir Tobagas
* Venesuela
* Mergelių Salos (Didžioji Britanija)
* Puerto Rikas
* Mergelių Salos (JAV)
* Aruba
* Dominikos Respublika
* Gvadelupa
* Martinika
* Nyderlandai
	+ Saba
	+ Sint Eustatijus
* Sint Martenas
* Bolivija
* Gajana
* Brazilija (vakarai)
	+ Akrė, Amazonė, Rondonija, Roraima
* Kanada
	+ Kvebekas (į rytus nuo 63° v.ilg.)

**Kaip standartinis laikas, šiaurės pusrutulio žiemą Kanada
	+ Nova Skotija, Naujasis Braunsvikas, Princo Edvardo sala, Labradoras (išskyrus rytinį pakraštį)
* Bermuda (JK)
* Grenlandija (šiaurės vakarai)

**Kaip standartinis laikas, pietų pusrutulio žiemą Argentina
	+ San Luisas
* Brazilija (pietvakariai)
	+ Mato Grosas, Pietų Mato Grosas
* Čilė
* Paragvajus
* Folklando (Malvinų) Salos

**Kaip vasaros laikas, šiaurės pusrutulyje Bahamos
* Dominikos Respublika
* Haitis
* Kuba
* Terkso ir Kaikoso salos
* Kanada
	+ Nunavutas (rytai), Ontarijas (didžioji dalis), Kvebekas (didžioji dalis)
* Jungtinės Amerikos Valstijos (rytai)
	+ Konektikutas, Delaveras, Kolumbijos apygarda, Džordžija, Meinas, Merilandas, Masačiusetsas, Naujasis Hampšyras, Naujasis Džersis, Niujorkas, Šiaurės Karolina, Ohajas, Pensilvanija, Rod Ailandas, Pietų Karolina, Vermontas, Virdžinija, Vakarų Virdžinija, Florida (didžioji dalis), Indiana (didžioji dalis), Mičiganas (didžioji dalis), Kentukis (rytai), Tenesis (rytai)

|  |  |
| --- | --- |
| **Laiko juostos** |  |
| UTC-12 · UTC-11 · UTC-10 · UTC-9:30 · UTC-9 · UTC-8 · UTC-7 · UTC-6 · UTC-5 · UTC-4:30 · UTC-4 · UTC-3:30 · UTC-3 · UTC-2:30 · UTC-2 · UTC-1 · UTC+0 · UTC+1 · UTC+2 · UTC+3 · UTC+3:30 · UTC+4 · UTC+4:30 · UTC+5 · UTC+5:30 · UTC+5:45 · UTC+6 · UTC+6:30 · UTC+7 · UTC+8 · UTC+8:30 · UTC+9 · UTC+9:30 · UTC+10 · UTC+10:30 · UTC+11 · UTC+11:30 · UTC+12 · UTC+12:45 · UTC+13 · UTC+13:45 · UTC+14 |
# Ohajas (upė)

*Kitos reikšmės – Ohajas (reikšmės).*

| Ohajas |
| --- |
|  Ohajas Indianoje |
| **Ilgis** | 1580 km |
| **Baseino plotas** | 528 100 km² |
| **Vidutinis debitas** | 8000 m³/s |
| **Ištakos** | Alegenis ir Monongahila |
| **Žiotys** | Misisipė |
| **Šalys** | JAV |
|  |
|  **Vikiteka** | Ohajas |

**Ohajas** (angl. *Ohio River*) – upė JAV rytuose; Misisipės kairysis intakas. Prasideda Pitsburge, Pensilvanijoje, susiliejus Alegenio (*Allegheny River*) ir Monongahilos (*Monongahela River*) upėms. Kerta Apalačų plynaukštę ir Centrines lygumas. Teka pietvakarių kryptimi šiomis valstijomis ar jų ribomis: Pensilvanija, Ohajumi, Vakarų Virdžinija, Kentukiu, Indiana, ir Ilinojumi. Ohajo žiotys, kur Ohajas įteka į Misisipę, yra prie Ilinojaus miesto Kairo tarp Ilinojaus, Kentukio, ir Misurio valstijų.

Didžiausi intakai: Kentukis, Kamberlandas, Tenesis, Vobašas.

Šaltuoju metų laiku dažnai smarkiai patvinsta. Laivuojama visu ilgiu, įrengti šliuzai. Prie upės įsikūrę šie didmiesčiai: Pitsburgas, Cincinatis, Luizvilis.

## Šaltiniai

Ohajo Upės baseinas
Pitsburgo mieste, Alegenio upė (kaireje) ir Monongahelos upė (dešineje) suteka į Ohają (priekije paveikslėlio).
# Garlaivis

Garlaivis Vilniuje
Garlaivis Druskininkuose
**Garlaivis** – laivas, kurio pagrindinis variklis yra garo mašina.

## Istorija

Garlaivį aprašė ir užpatentavo anglų gydytojas John Allen 1729 m.

Pirmuoju garlaiviu laikomas 1783 m. Prancūzijoje sukonstruotas *Pyroscaphe*. Pirmieji garlaiviai turėjo mentinius laivaračius, kuriuos vėliau pakeitė sraigtiniai varytuvai. Ilgą laiką kol tobulėjo garlaivių konstrukcijos buvo naudotos ir burės. Iš pradžių plaukiojo tik upėse ir ežeruose.

1807 m. Robertas Fultonas (1765–1817) atidarė garlaivių bendrovę. Nuo 1838 m. garlaiviai pradėjo plukdyti keleivius ir paštą per Atlanto vandenyną.

1912 m. balandžio 14 d. nuskendo žymiausias pasaulio garlaivis – *Titanikas*.

## Garlaiviai Lietuvoje

Lietuvoje pirmieji garlaiviai pradėti statyti 1840 m. Klaipėdos uoste. Gamybos pradžioje jie buvo statomi nedideli, skirti vidaus vandenų ir uosto tarnybos darbams.

## Šaltiniai